stanford-oval/wikipedia huggingface dataset:
רפואה דחופה
תחומי טיפול

תחום הרפואה הדחופה כולל טיפול במצבים רפואיים המצריכים טיפול דחוף. מהרופא המומחה ברפואה דחופה נדרש ידע נרחב במגוון תחומי הרפואה ומיומנות רבה בביצוע פרוצדורות מורכבות, ביניהם: ידע בהחייאה מתקדמת (טיפול נמרץ), ניהול דרכי נשימה (הרדמה), תפירת חתכים מורכבים (כירורגיה וכירורגיה פלסטית), קיבוע עצם שבורה או השבת פריקה של מפרק (אורתופדיה), טיפול באוטם שריר הלב (קרדיולוגיה), טיפול בשבץ מוחי (נוירולוגיה),
טיפול בנשים בהריון עם דימום נרתיקי (גינקולוגיה ומיילדות), טיפול במקרים של התקף פסיכוטי (פסיכיאטריה), ביצוע וקריאת תוצאות בדיקות דימות (רדיולוגיה) ועוד.
המחלקה לרפואה דחופה

במחלקה לרפואה דחופה מוטל על הרופא לראות מספר רב של חולים, להקשיב לתלונותיהם, לבדוק את מצבם הרפואי ובהתאם לכך לשקול את הצורך בטיפול מיידי, העברה לאשפוז וטיפול במחלקה המתאימה או לשחררם לביתם. המחלקה לרפואה דחופה נותנת מענה רפואי ראשוני למטופלים במקרים בהם אין זמינות של רפואה בקהילה, בשעות הלילה או בסופי שבוע.
בישראל

רפואה דחופה מוכרת בישראל כתחום התמחות במספר מסלולים. המסלול הישיר מכשיר את הרופא שעדיין איננו מומחה לקראת הכרה כמומחה ברפואה דחופה (מבוגרים). מסלולי התמחות-על מכשירים רופאים מומחים להכרה כמומחים ברפואה דחופה, בנוסף להתמחות הראשונה שיש בידם. במסלול דומה מוכשרים גם מומחים ברפואת ילדים כמומחים ברפואה דחופה (ילדים).
ההתמחות ברפואה דחופה מתמקדת בכישורים הנדרשים מהרופאים במחלקות לרפואה דחופה בכל תחומי הרפואה. הרופא המתמחה ברפואה דחופה מתמקד במתן המענה הראשוני לכל הבעיות הדחופות בגינן פונים מטופלים למלר"ד. לפיכך, מקצוע זה מעניק לרופא יכולת רחבה, החל מטיפול הולם בחבלות, כולל תפירת חתכים וקיבוע שברים, דרך טיפול בהרעלות והפרעות בקצב הלב, וכלה בפרכוסים ושבץ מוחי.
הערות שוליים

↑  התמחות ברפואה דחופה, באתר ההסתדרות הרפואית
| --- | --- |
בקרת זהויות :  NLI: 987007540942705171  BnF: cb120728179 (data)  GND: 4042676-2  LCCN: sh85042755  NARA: 10637514  NKC: ph137093 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שרלוט שרייבר

| --- | --- |

 לידה:  21 במאי 1834 Woodham Mortimer, הממלכה המאוחדת 
 פטירה:  3 ביולי 1922 (בגיל 88) פיינטון, הממלכה המאוחדת 
 תחום יצירה:  ציור 
 
שרלוט מאונט ברוק שרייבר (באנגלית: Charlotte Mount Brock Schreiber‏; 21 במאי 1834 – 3 ביולי 1922) הייתה ציירת ומאיירת אנגלית-קנדית, בין ראשוני הציירות הבולטות בקנדה.
ביוגרפיה

שרייבר, לבית מורל, נולדה באסקס באנגליה. לפני שנישאה והיגרה לקנדה בשנת 1875, למדה וראתה הצלחה במולדתה. בבית הספר לאמנות של מר קארי בלונדון, התאמנה בהדרכתו של ג'ון רוג'רס הרברט, שהתמחה בציורים היסטוריים ודיוקנאות. היא גם למדה אנטומיה וזכתה להבנה והערכה רבה לצורת האדם.
מצוידת בהכשרה זו, זכתה שרייבר בהצלחה מקצועית בתחילת דרכה, והציגה באקדמיה המלכותית בגיל 21 וקיבלה עבודות לאיור מספר ספרים. בשנת 1875, היא התחתנה עם בן דודה ויימאות שרייבר ועברה לקנדה איתו ועם שלושת ילדיו, והתיישבה בטורונטו.
היא השתלבה במהירות בקהילת האמנות בטורונטו. בשנת 1876, שנה לאחר שהיגרה, נבחרה שרייבר לחברת האמנים באונטריו, ובשנה שלאחר מכן, הפכה לאישה הראשונה שלימדה בבית הספר לאמנות באונטריו, אוניברסיטת OCAD של ימינו, שם היא גם הייתה האשה היחידה שכהנה במועצת בית הספר.
בשנת 1880, שרייבר הפכה לאישה הראשונה שנבחרה לאקדמיה המלכותית לאמנויות הקנדית, שהייתה גברית. עם זאת, למרות הישג גדול זה, היא לא הורשתה להשתתף בפגישות או לעסוק בקביעת מדיניות, ונותרה האישה היחידה באקדמיה עד 1933 (53 שנים לאחר מכן), אז נבחרה האישה השנייה, מריון לונג.
הגלריה הלאומית של קנדה מחזיקה את הציור שהגישה לקראת קבלתה לתואר באקדמיה. שכותרתו "הילד הקרופי" (וידויו של פטריוט אירי), ומבוסס על הבלדה האירית "נער הקרופ", שהיה פופולרי בתקופת המרד האירי בשנות ה -90. הוא מספר את סיפורו של נער שעוצר בכנסייה כדי להתוודות על חטאיו כשהוא מתכונן לקרב ווקספורד. הווידוי שלו, אינו בפני כומר קתולי, אלא חייל בריטי מוסווה שעוצר אותו ולוקח אותו להוצאה להורג.
הציור מראה את הנער כורע על ברכיו, פונה לחייל הסמוי, שמדיו גלויים לצופה אך לא לנער. שתי הדמויות מאוחדות על ידי צבע האדום בלבושם, אך החייל תופס את החלק המוצל של הבד, כשהנער את הצד הבהיר יותר, אולי מרמז על אהדתה של שרייבר.
תרומתה של שרייבר לאמנות הקנדית היא עצומה. היא ציירה סצנות של חיי היומיום, והיא ביססה את ציוריה על הדברים שראתה ועל האנשים שהכירה באופן אישי. למשל, היצירה שלה ספרינגפילד מבוססת על התבוננות מקרוב בילדים המשחקים בשלג על גדות נהר. בגלל התעקשותה ומחויבותה לריאליזם, שרייבר זכתה להכנסת הקנדה לסגנון הריאליסטי. יתר על כן, ניסיונה באנגליה איפשר לה להעביר את השינויים הסגנוניים האירופיים באמנות לקנדה, מה שהוביל ישירות לבגרותה האמנותית של המדינה.
עבודתה של שרייבר גילמה את התנועה הריאליסטית באמצעות השפעת הנאו-קלאסיקות והרומנטיקה. ניתן לראות זאת בפורטרט שלה - אדית קווין, המציג את הנטורליזם המתואר בספרות תוך שמירה על תיאור מפורט ומציאותי של הנושא.
האמנות שלה הושפעה מהספרות, כולל האיורים המוקדמים לשירים מאת ג'פרי צ'וסר (אגדת האביר של הצלב האדום), אדמונד ספנסר (הפארי קווין, מאויר 1871), ואליזבת בארט בראונינג (חרוז הדוכסית מיי, 1874).
לאחר קריירה ארוכה ומוצלחת בקנדה, חזרה שרייבר לאנגליה בשנת 1898 לאחר מות בעלה, והיא נפטרה בפיינטון שבדרום דבון, אנגליה בשנת 1922.
הערות שוליים

↑  "Charlotte Schreiber"
↑  "Charlotte Schreiber: Canadian Artist"
↑  Prakash, A.K. (10 October 2008). Independent Spirit: Early Canadian Women Artists. Firefly Books
| --- | --- |
בקרת זהויות :  ULAN: 500096007  VIAF: 96387593   WorldCat (עם VIAF): 96387593 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרלוט שרייבר".
שרלוט שרייבר, וידוי של פטריוט אירי
שרה פכטר

| --- | --- |
 לידה:  ארצות הברית
 כינוי:  מלי גרין, מלכה אשלג 
 מדינה:  ישראל ישראל
 
שרה פכטר היא עיתונאית, סופרת חרדית ישראלית, אשת יחסי ציבור ושדכנית.
ביוגרפיה

פכטר נולדה בארצות הברית ובגיל שנתיים עלתה לישראל עם הוריה. ספרה הראשון, "פצוע קל", אשר נכתב על גדליה בקר שנלחם בווייטנאם, יצא לאור לפני הגיעה לגיל 17.
בין הספרים שלה אפשר למצוא את לבבות בין הרים, שנכתב על מקום שבו גדלה, מעלה עמוס. אחדים מספריה יצאו לאור בשתי גרסאות, חרדית וחילונית.
בין השאר התפרסמה בשם העט מלי גרין, אשר תחתיו התפרסמו כתבות רבות במדיה החילונית ובעיתונות החרדית. השתמשה גם בשם העט מלכה אשלג.
בבעלותה משרד היח"צ והשיווק "שר{ה} תקשורת". נבחרה לעשיריית השנה[דרושה הבהרה] לשנת-2016 של אנשי היח"צ.
במאי 2024 עלתה לאוויר התוכנית "ווארט" ברשת 13, בה היא משמשת כשדכנית מלווה של המשתתפים בתוכנית, יחד עם יקי רייסנר.
חיים אישיים

פכטר נשואה לישראל ולהם 11 ילדים.
הם תושבי מטולה, ובעקבות מלחמת חרבות ברזל שכרו דירה בביתר עילית, ולאחר מכן בבית שמש.
בנה אליהו פכטר הוא פובלציסט המפרסם מאמרים בעיתונות החרדית והכללית.
ביבליוגרפיה

פצוע קל, תשנ"ב.
לרקוד על קוצים, תשנ"ו.
לבבות בין הרים, 2002
מה יגידו השכנים, 2009.
com. אמא, 2009.
אמא זה לא משחק ילדים, 2009
עוד תגיעי רחוק, 2010.
ורטיגו, 2010.
אף אחד לא מבין אותי, 2011.
כתבו עליך בעיתון, 2011.
הקרב על הבית, 2012.
מילים מהבטן: המדריך האופטימי להריון ולידה, 2012.
מתנה משמיים: המדריך האופטימי להריון ולידה, 2013.
מי אמר אמא ולא קיבל, 2013.
חצויה לשניים, 2014.
יצאתי מדעתי תכף אשוב, 2021.
אמצע שום מקום, 2022.
הערות שוליים

1 2  שיר זיו, חתונמי למהדרין: הסודות של עולם השידוכים החרדי, באתר www.israelhayom.co.il, ‏16/5/2024
↑  שרה פכטר, באתר הספריה הלאומית
| --- | --- |
בקרת זהויות :  NLI: 987007306562905171  ISNI: 0000 0000 6697 6007  LCCN: n97099404  VIAF: 43591486   WorldCat (עם VIAF): 43591486
שר בשבילך

"שר בשבילך" הוא אלבום הבכורה של הזמר הישראלי אריק איינשטיין. האלבום יצא בשנת 1966.
הפקה

אלבום הבכורה של איינשטיין יצא ב-1966, אחרי תשע שנות פעילות שבמהלכן התפתח איינשטיין כזמר צעיר וכשרוני, תחילה בלהקת הנח"ל ולאחר מכן עם בצל ירוק ושלישיית גשר הירקון, כשבמקביל הוא מככב בסרטים "ניני" ו"סאלח שבתי" ושיחק בהצלחה גדולה בהצגות "תל אביב הקטנה" ו"אירמה לה דוס".
ליצירת האלבום חבר איינשטיין לפזמונאית דפנה אילת, שאותה הכיר במהלך חברותו בשלישיית גשר הירקון, לה כתבה מספר שירים. לאלבום זה כתבה אילת 11 שירים והלחינה שישה. ישראל גוריון, חברו של איינשטיין לשלישיית גשר הירקון, הלחין את אחד השירים ("ככה נפרדים") והמשוררת תרצה אתר כתבה את אחד השירים ("מרים"). העיבודים, ההפקה המוזיקלית והניצוח על התזמורת נעשו בידי סטו הכהן. שירים בולטים באלבום שזכו להצלחה רבה הם "הגשם מתופף", "אל תבכי ילדה" ו"הלילה הזה".
בשנת 1971 יצא התקליט מחדש, בעטיפה אחרת ותחת השם "אריק איינשטיין" בחברת "ישראפון". בתקליט הוסיפו כרצועת בונוס את השיר "המק המתפרק" (מילים: חיים חפר, לחן: מרגרט מונו) מתוך המחזמר "אירמה לה דוס" מ-1962 (שאר האלבום נשאר כפי שהוא).
רשימת השירים

כל השירים נכתבו והולחנו על ידי דפנה אילת (למעט היכן שמצוין אחרת).
| שר בשבילך ויניל מקור 1966> מס' | שר בשבילך ויניל מקור 1966> שם | שר בשבילך ויניל מקור 1966> מילים | שר בשבילך ויניל מקור 1966> לחן | שר בשבילך ויניל מקור 1966> משך | שר בשבילך ויניל מקור 1966>  | שר בשבילך ויניל מקור 1966>  | שר בשבילך ויניל מקור 1966>  | שר בשבילך ויניל מקור 1966>  | שר בשבילך ויניל מקור 1966>  |
| --- | --- | --- | --- | --- | --- | --- | --- | --- | --- |
| 1. | הלילה הזה  |   | לואי דגהל | 3:02 |  |  |  |  |  |
| 2. | אורה  |   | גי ביאר | 2:53 |  |  |  |  |  |
| 3. | שחר אפור  |   |   | 2:39 |  |  |  |  |  |
| 4. | הבטחת שתבואי  |   | האנק מרווין | 2:25 |  |  |  |  |  |
| 5. | ככה נפרדים  |   | ישראל גוריון | 2:05 |  |  |  |  |  |
| 6. | מרים  | תרצה אתר |   | 2:53 |  |  |  |  |  |
| 7. | אל תבכי ילדה  |   |   | 2:51 |  |  |  |  |  |
| 8. | כמה משעמם פה בשכונה  |   | טום ספרינגפילד | 2:50 |  |  |  |  |  |
| 9. | ארץ הלוואי  |   | טום ספרינגפילד | 2:32 |  |  |  |  |  |
| 10. | כיפה אדומה  |   |   | 4:43 |  |  |  |  |  |
| 11. | מוזר  |   |   | 3:19 |  |  |  |  |  |
| 12. | הגשם מתופף  |   |   | 2:05 |  |  |  |  |  |
| משך כולל: | משך כולל: | משך כולל: | משך כולל: | 32:10 |  |  |  |  |  |
| תוספת באלבום "אריק איינשטיין" שיצא ב-1971> מס' | תוספת באלבום "אריק איינשטיין" שיצא ב-1971> שם | תוספת באלבום "אריק איינשטיין" שיצא ב-1971> מילים | תוספת באלבום "אריק איינשטיין" שיצא ב-1971> לחן | תוספת באלבום "אריק איינשטיין" שיצא ב-1971> משך | תוספת באלבום "אריק איינשטיין" שיצא ב-1971>  | תוספת באלבום "אריק איינשטיין" שיצא ב-1971>  | תוספת באלבום "אריק איינשטיין" שיצא ב-1971>  | תוספת באלבום "אריק איינשטיין" שיצא ב-1971>  | תוספת באלבום "אריק איינשטיין" שיצא ב-1971>  |
| --- | --- | --- | --- | --- | --- | --- | --- | --- | --- |
| 7. | המק המתפרק  | חיים חפר | מרגרט מונו | 1:53 |  |  |  |  |  |
| משך כולל: | משך כולל: | משך כולל: | משך כולל: | 34:03 |  |  |  |  |  |
שמקט גוגסה

שמקט גוגסה בשה (באמהרית: ሽመክት ጉግሳ; נולד ב-1 בינואר 1995 באדיס אבבה שבאתיופיה) הוא כדורגלן אתיופי המשחק בעמדת הקשר ההתקפי בקבוצת פאסיל קנמה מליגת העל האתיופית ובנבחרת אתיופיה.
קריירת מועדונים

גוגסה שיחק במועדונים אווסה סיטי ודבביט מליגת העל האתיופית. ב-26 ביולי 2018 חתם בפאסיל קנמה מליגת העל האתיופית.
קריירה בינלאומית

ב-27 בנובמבר 2013 ערך גוגסה את הופעת הבכורה שלו בנבחרת אתיופיה, בתיקו 0-0 נגד נבחרת קניה במסגרת אליפות מזרח ומרכז אפריקה 2013.
הוא נכלל בסגל נבחרת אתיופיה לקראת טורניר גביע אפריקה לאומות 2021.
שמקיר

| --- | --- |

 מדינה:  אזרבייג'ן אזרבייג'ן
 ראש העיר:  נאזים ווייסוב
 שפה רשמית:  אזרית 
 תאריך ייסוד:  1944 
 גובה:  450 מטרים
 אוכלוסייה:  ‏
  ‑ בעיירה:  40,600 (2015)
 קואורדינטות:  40°49′47″N 46°1′2″E﻿ / ﻿40.82972°N 46.01722°E﻿ / 40.82972; 46.01722
 אזור זמן:  UTC +4
 http://www.shamkir-ih.gov.az/
  מפת מיקום  מפה מפורטת   (למפת אזרבייג'ן מוגדלת) באקו גנג'ה סומגאיט מינגצ'ביר לנצ'ראן שירוואן נחצ'יבאן שקי ייבלאח נגורנו קרבאך  רוסיה גאורגיה ארמניה טורקיה איראן הים הכספי שמקיר(למפת אזרבייג'ן רגילה) באקו גנג'ה סומגאיט מינגצ'ביר לנצ'ראן שירוואן נחצ'יבאן שקי ייבלאח נגורנו קרבאך  רוסיה גאורגיה ארמניה ט. איראן הים הכספי שמקיר  he tabBackground:;tabBorder:#aaa;defaultTab:0;
 
שמקיר (אזרית: Şəmkir) היא עיר באזרבייג'ן.
היסטוריה

העיר מוזכרת עוד במאה ה-5 בשם שמקור, אז הייתה למרכז חשוב של תעשייה ומסחר של פרס. ב-652 נכבשה על ידי צבאות ערב. ב-732 בעיר החלו להשתקע הכוזרים, עשרים שנה מאוחר יותר היישוב נהרס על ידי שבטים שהתנגדו לשלטון הערבי.
העיר שוקמה ב-854. במאה ה-12 וה-13 העיר הייתה חלק מהממלכה הגאורגית המאוחדת. ב-1235 העיר נהרסה בזמן הפלישה המונגולית. ב-1803 נכבשה על ידי האימפריה הרוסית. ב-1818 ביישוב החלו להשתקע איכרים מוירטמברג ושמו של היישוב שונה לאננפלד, ב-1914 שמו שונה לאנינו וב-1938 שונה לשמחור. ב-1944 שמחור קיבלה מעמד של עיר. ב-1991 לעיר הוחזר שמה ההיסטורי שמקיר.
שלמה הבבלי

| --- | --- |
 כינוי:  הבבלי 
 מקום מגורים:  איטליה 
 השתייכות:  ראשונים 
 חיבוריו:  ברח דודי 
 
שלמה בן יהודה הבבלי הוא משורר ופייטן יהודי איטלקי אשר חי במאה העשירית. חלק מפיוטיו התקבלו כחלק מנוסח הסליחות הסדיר.
היה מהמשוררים העבריים הראשונים באירופה. סיפור חייו ושירתו נחקרו וקובצו לספר "פיוטי שלמה הבבלי" על ידי עזרא פליישר חוקר תפילה ופיוט. הוא כתב את רוב הפיוטים מסוג "שלמונית", ויש המסבירים שהם נקראו שלמונית על שמו.
פיוטיו ידועים בלשונם הקשה וסגנונם החידתי. גם התחביר בו משתמש הבבלי אינו פשוט כלל.
רש"י מצטט מפיוטיו בכמה מקומות בפירושו לתנ"ך ומכנהו "הפייטן" או "הבבלי".
המהרש"ל כותב שהיה בן דורו של בעל הערוך, רבי נתן מרומי. החוקרים קובעים את זמנו לדור אחד לפני משולם בן קלונימוס, בתקופת רומנוס הראשון, קיסר האימפריה הביזנטית.
מפיוטיו

"אור ישע מאושרים", מערכת יוצר לפסח המשלב את כל פסוקי שיר השירים. המערכת מסתיימת עם פיוט מסוג "גאולה" המפורסם ברח דודי.
חיבר סדר עבודה ליום כיפור בשם "אדרת תלבושת". סדר עבודה זו נאמר בנוסח רומניא.
יוצר "אל נשא ארנן בהתעלסה" וזולת "אחשבה לדעת עמל ודברים יגעים", הנאמרים בשני מנהגי אשכנז בשבת בראשית. כתב גם אופן "שש כנפים כנופים" כחלק ממערכת זו, אבל אופן זה לא נתקבל באף אחד מהמנהגים, ונתגלה מכתבי יד על ידי אברהם פרנקל.
יש המייחסים את הקרובה 'וארץ שפל רומי ונקלה כבודי', הנאמרת בעדות המזרח בתשעה באב כחלק מהקינות, לרבי שלמה הבבלי.
מפיוטיו > פיוטים שנאמרים בסליחות במנהגי אשכנז

"אם עונינו רבו להגדיל"
"אין מי יקרא בצדק"
"תבא לפניך שועת חינון"
"אין כמדת בשר מדתך"
"אני יום אירא אליך אקרא"
"תערוג אליך כאיל אל אפיקים"
"חננו ה' חננו עננו ה' עננו"
"אך בך לדל מעוז"
"תשוב תרחמנו שוב שביתנו"
לקריאה נוספת

נפתלי הכהן, אוצר הגדולים אלופי יעקב כרך ח' עמוד קע.
דניאל גולדשמידט, מפיוטיו של רבי שלמה הבבלי, בתוך מחקרי תפילה ופיוט, עמ' 341–348.
עזרא פליישר, פיוטי שלמה הבבלי, ירושלים תשל"ג.
הערות שוליים

↑  יונה פרנקל, מחזור לפסח, ירושלים תשנ"ג, מבוא, עמ' כט, באתר אוצר החכמה.
↑  ספר שמות, פרק כ"ו, פסוק ט"ו. מגילת שיר השירים, פרק ד', פסוק י'. מגילת איכה, פרק א', פסוק ו'. ניסים אליקים, פיוטים קדמונים כמקור פרשני לפירושי רש"י על התנ"ך
↑  שו"ת מהרש"ל סימן כ"ט
↑  אברהם פרנקל, 'שעיר וחותנו סערוני': מלכויות וגזרותיהן בפיוטי איטליה הקדומים, תרביץ, כרך פ"ב, חוברת ב'.
↑  נזכר ברא"ש מסכת יומא פרק ח סימן יט (על פי גרסת הגהות הב"ח שם)
↑  שמעון ברנשטיין, על נהרות ספרד, עמ' 253
| --- | --- |
בקרת זהויות :  NLI: 987007465468205171  BnF: cb13322109c (data)  GND: 1073925757  LCCN: nr2003030691  VIAF: 22087797   WorldCat (עם VIAF): 22087797 
ערך זה הוא קצרמרבנושא אישים. אתם מוזמנים לתרום לוויקיפדיה ו.
תיקון שפרד

בסטטיסטיקה, תיקון שפרד הוא תיקון נפוץ לאומד המקובל לשונות  \operatorname {s^{2}} , כאשר התצפיות מגיעות ממכשיר מדידה שמעגל אותן ליחידות בגודל h. לדוגמה, במכשיר המחזיר מדידה מעוגלת לעשרות, יש לקחת h=10. התיקון הוצע על ידי ויליאם פליטווד שפרד בסוף המאה התשע-עשרה.
כשמכשיר מדידה מודד תהליך   \operatorname {X} , הוא קולט את הערך האמיתי של תצפית   \operatorname {x_{i}} , ומחזיר מדידה מעוגלת   \operatorname {y_{i}} . ניתן להסתכל על זה כאילו מכשיר המדידה מוסיף לכל תצפית  \operatorname {x_{i}}  גודל מסוים, שנסמנו ב   \operatorname {a_{i}} , כך שלבסוף מתקבלת מדידה מעוגלת   \operatorname {y_{i}} .
הגדלים  \operatorname {a_{i}}  חסומים בקטע  [{\frac {-h}{2}},{\frac {h}{2}}], וההנחה של שפרד הייתה שהם מתפלגים (בקירוב) באופן אחיד בקטע הזה. ההנחה השנייה של שפרד הייתה שטעות העיגול  \operatorname {a_{i}}  וערך התצפית האמיתית  \operatorname {x_{i}}  בלתי תלויים בקירוב, ועל כן השונות של המדידות שיוצאות ממכשיר המדידה היא הסכום שלהן:
 \operatorname {V_{y}=V_{x}+V_{a}} ; השונות של  \operatorname {a}  ידועה ושווה ל  {\frac {h^{2}}{12}}.
ולכן תיקון שפרד לאומד לשונות הוא:  s^{2}-{\frac {h^{2}}{12}} .
יתרונו הגדול של תיקון שפרד מתבטא בכך שהוא א-פרמטרי, כלומר, הוא אינו מניח דבר על ההתפלגות המקורית של התהליך הנמדד. התיקון תלוי בדיוק מכשיר המדידה ולא בהתפלגותו של הנמדד.
רופאים נאצים

משפט הרופאים בגרמניה
זוהי רשימה של רופאים נאצים.
לאחר עליית הנאצים לשלטון ב-1933 החלו אנשי המפלגה הנאצית בטיהור גרמניה הנאצית  מ-6,000 עד 7,000 הרופאים היהודים בגרמניה. על פי הדיווחים, יותר מ-7% מכלל הרופאים הגרמנים הפכו לחברים במפלגה הנאצית במהלך מלחמת העולם השנייה, אחוז גבוה בהרבה מהאוכלוסייה הכללית. ב-1942 יותר מ-38,000 רופאים גרמנים, מחצית ממספר הרופאים הכולל, הצטרפו למפלגה הנאצית. בעוד שרוב הרופאים הללו החזיקו בדוקטורט (PhDs) בביולוגיה, אנתרופולוגיה או תחומים קשורים.
רופאים שעבדו למען גרמניה, ולא למען מטופליהם, תוך שימוש בחוקי התורשה של מנדל, ראו בהשמדה של מטופליהם את הפתרון הנכון לבעיית מחלות הנפש והפגומים גנטית.
"היה בסיס רחב בתוך מקצוע הרפואה הגרמני. ללא העזרה הפעילה של הרופאים, השואה לא הייתה יכולה להתרחש". כתב אדזארד ארנסט בכתב העת הבינלאומי לאפידמיולוגיה.
הפסיכיאטר ארנסט רודין היה מייסד תחום הגנטיקה הפסיכיאטרית והיה גם מייסד תנועת ההיגיינה הגזעית הגרמנית.
הרג וניסויים הפכו להליכים רפואיים כפי שהם בוצעו על ידי רופאים מורשים. רופא נכח בכל הרציחות ההמוניות מסיבות משפטיות. במהלך משפט הרופאים בגרמניה טענה ההגנה כי אין חוק בינלאומי להבחין בין ניסויים חוקיים ובלתי חוקיים בבני אדם, מה שהוביל ליצירת קוד נירנברג (1947).
לאחר כניעת גרמניה הנאצית, כמה רופאים ניסו לשנות שמות כדי להימלט מלכידה ומשפט, כמו ורנר היידה, רוברט ליי, ורופאים אחרים, כמו וולטר שרייבר, הועברו בחשאי לארצות הברית במהלך מבצע מהדק נייר בשנת 1951.
א

ד"ר יוסוף ביי מוראד אבראהים.
ד"ר אירמפריד אברל (ידוע גם בתור ד"ר שניידר וכד"ר מאייר)
ד"ר הרטה אוברהויזר, נאשמה במשפט הרופאים.
ד"ר אקווילין אולריך.
ד"ר הלמות אונגר (ידוע בתור פרידריך הרמן, פריץ הרמן, הנס הולם)
ד"ר הנס אייזל.
ד"ר ארנסט איילינג, פסיכיאטר ונוירולוג.
ד"ר קורט אלברכט (מדיזינר), פסיכיאטר, גרמניה.
ד"ר קלאוס אנדרוויט, רופא.
ד"ר פרידריך אנטרס, רופא. נתפס, נשפט, הורשע במשפט מאוטהאוזן והוצא להורג ב-1947.
ד"ר וילי אנק, פסיכיאטר.
ד"ר הנס אספרגר, פסיכיאטר אוסטרי, השתמש בנבדקי ניסוי אנושיים; תסמונת אספרגר קרויה על שמו.
ד"ר הנס אפינגר, רופא.
ד"ר הנס ארליך.
ב

ד"ר קרל באבור, רופא.
ד"ר ארנסט באומהרד (ד"ר יגר), רופא.
ד"ר היינץ באומקוטר, נשפט במשפטי זקסנהאוזן.
ד"ר היינריך בונקה (המכונה ד"ר ריפר, או ד"ר קלר), רופא.
ד"ר קורט בורם, רופא, שמו הבדוי "ד"ר סטורם טי 4". נהרג או סייע במותם של 6,652 חולים וזוכה ב-6 ביוני 1972.
ד"ר וילהלם בייגלבק (או בייגלבוק, ובלייבק), רופא, נאשם במשפט הרופאים.
ד"ר אוטו ביקנבך.
ד"ר קורט בלומה, רופא, נאשם במשפט הרופאים. ד"ר וולטר שרייבר נתן עדות נגד בלומה.
ד"ר הרמן בקר-פרייזנג, רופא.
ד"ר ויקטור בראק.
ד"ר הנס ברטה, הפסיכיאטר הראשי של אם שטיינהוף, בית החולים הפסיכיאטרי הראשי של וינה בזמן המלחמה.
ד"ר קרל ברנדט, רופא, נאשם במשפט הרופאים.
ד"ר רודולף ברנדט.
ד"ר פרידריך ברנר (ד"ר בארת'), רופא.
ג

ד"ר קארל פרנץ גבהרדט, רופא.
ד"ר וילהלם ג'ובסט, וילי ג'ובסט או ויליאם ג'ובסט, רופא.
ד"ר קורט גוטזייט, גסטרואנטרולוג.
ד"ר הנס בודו גורגס (ידוע גם כד"ר קרמר), רופא.
ד"ר אמיל גלני, פסיכיאטר שהרג חולים עם מכשיר נזעי חשמל.
ד"ר קארל גנצקן, רופא, נשפט והורשע בפשעי מלחמה; שוחרר בשנת 1954.
ד"ר ארנסט רוברט גרוויץ, רופא.
ד"ר ארווין ג'קלויס, פסיכיאטר.
ד"ר היינריך גרוס, פסיכיאטר, רופא ונוירולוג, אוסטרי.
ד

ד"ר מקסימיניאן פרידריך אלכסנדר דה קריניס (שמו המלא), מקס דה קריניס, פסיכיאטר.
ד"ר ארווין אוסקר דינג (מכונה גם שולר), רופא.
ד"ר הנס דלמוטה, רופא.
ה

ד"ר אוגן האגן.
ד"ר יוליוס האלרוורדן
ד"ר ארנסט הולזוהנר.
ד"ר ולדמאר הופן.
ד"ר אלפרד הוץ', פסיכיאטר.
ד"ר ורנר היידה, פסיכיאטר שעסק בתחום גם לאחר המלחמה, תחת הכינוי פריץ סאוויד, גרמני.
ד"ר אריברט (פרדיננד) היים (מכונה ד"ר מוות).
ד"ר פריץ הינטרמאייר.
ד"ר הנס היינץ, פסיכיאטר, גרמני.
ד"ר רודולף היפיוס, פסיכיאטר.
ד"ר אריק היפקה.
ד"ר מרטין הלינגר (רופא שיניים) נשפט והורשע במשפטי המבורג); שוחרר בשנת 1955.
ד"ר זיגפריד הנדלוזר.
ד"ר גונטר הניק (מכונה ד"ר אוט).
ד"ר ארנסט הפטר, פסיכיאטר.
ו

ד"ר ברונו וובר.
ד"ר גרהרד וגנר.
ד"ר פרידריך וגנר.
ד"ר וילהלם ויטלר.
ד"ר אדולף וינקלמן.
ד"ר גרהרד ויסצ'ר.
ד"ר אריק ויצ'יקי.
ד"ר ולדמר וולטר.
ד"ר אוולד וורטמן.
ד"ר אדוארד וירטס.
ד"ר גאורג אוגוסט ולץ.
ד"ר ארנסט ונצלר (שמו המלא ארנסט אלברט מקס ונצלר).
ט

ד"ר מרינה טורק, רופאת ילדים.
ד"ר היינץ טיילו.
ד"ר אריך טראוב.
ד"ר פרסיבל טראייט, גינקולוג, נאשם במשפטי המבורג.
ד"ר אלפרד טרזבינסקי.
ל

ד"ר רודולף לונאור.
ד"ר אולריך קמרון לופט.
ד"ר פרנץ לוקאס.
ד"ר הרברט לינדן.
מ

ד"ר פרידריך מאוז, פסיכיאטר.
ד"ר היינריך מוקטר, פרמקולוג וכימאי.
ד"ר תאודור מורל.
ד"ר יוזף מנגלה, רופא, ערך מחקרים גנטיים, בעיקר על תאומים באושוויץ.
ד"ר פרידריך מנקה, רופא.
ד"ר יואכים מרוגובסקי.
נ

ד"ר הרמן פול ניטשה, פסיכיאטר.
ס

ד"ר הוברטוס סטרוגולד.
ד"ר וולפרם סיברס.
פ

ד"ר פרידריך פנס, פסיכיאטר.
ד"ר הרמן פפנמולר, פסיכיאטר.
ד"ר אלפרד פולץ.
ד"ר הלמוט פופנדיק.
ד"ר אדולף פוקורני.
ד"ר פריץ פישר.
ק

ד"ר הנס וילהלם קוינג.
ד"ר לאונרדו קונטי, רופא. הואשם בהריגת חולים בדרשת קלמנס פון גאלן ב-3 באוגוסט 1941.
ד"ר ברונו קיט (הוצא להורג ב-8 באוקטובר 1946).
ד"ר קרל קלאוברג, גינקולוג.
ד"ר פריץ קליין.
ד"ר אדוארד קרבסבאך.
ד"ר פריץ קרופ, רופא.
ד"ר יוהאן קרמר.
ד"ר אמיל קשהוב.
ר

ד"ר זיגמונד ראשר.
ד"ר ארנסט רודין, פסיכיאטר, פעל בגרמניה, שווייץ וארצות הברית.
ד"ר הלמוט רוהל.
ד"ר גרהרד רוזה (ידוע בתור גרהרד אוגוסט הנריך רוזה).
ד"ר רולף רוזנטל.
ד"ר הנס-וולפגנג רומברג, זוכה במשפט הרופאים.
ד"ר פאול רוסטוק.
ד"ר זיגפריד רוף.
ד"ר הנס רייטר.
ד"ר רוברט ריטר, פסיכיאטר.
ד"ר הנס ריכטר/הרמן ריכטר.
ד"ר הנריך רינדפליץ'.
ד"ר גאורג רנו.
ש

ד"ר פריץ שוודה (ד"ר ורנר היידה), פסיכיאטר.
ד"ר הורסט שומאן (ד"ר קיים).
ד"ר הנריך שוץ', הורשע בפשעי מלחמה; נידון ל-10 שנות מאסר ב-1975, אך מעולם לא ריצה את עונש המאסר מסיבות רפואיות.
ד"ר גרהרד שיידלסקי.
ד"ר קורט שמאלנבך.
ד"ר קארל שניידר, רופא, פעל בגרמניה.
ד"ר ארנסט הנריך שמידט.
ד"ר קונרד שפר.
ד"ר אוסקר שרדר.
ד"ר וולטר פול אמיל שרייבר.
הערות שוליים

↑  "Germany looks for way out of war". The Southeast Missourian. 17 בספטמבר 1938. {{cite news}}:  (עזרה)
↑  Alessandra Colaianni, A long shadow: Nazi doctors, moral vulnerability and contemporary medical culture, ‏2012
↑  The Nazi Doctors and the Nuremberg Code : Human Rights in Human Experimentation. Oxford University Press. 7 במאי 1992. p. 19. ISBN 9780199772261. {{cite book}}:  (עזרה)
↑  Ernst, E. (2001). "Commentary: The Third Reich—German physicians between resistance and participation". International Journal of Epidemiology. 30 (1): 37–42. doi:10.1093/ije/30.1.37. PMID 11171848.
↑  Frank Schneider, Psychiatry under National Socialism: Remembrance and Responsibility
↑  "Robert Ley is in hands of yankees" Lawrence Daily Journal World. May 17, 1945
↑  The Dachau Trials:Mauthausen-Gusen Cases
↑  Roelcke, Volker; Lepicard, Etienne; Topp, Sascha (2014). Silence, Scapegoats, Self-reflection: The Shadow of Nazi Medical Crimes on Medicine and Bioethics. p. 109. ISBN 9783847103653.
↑  "Vienna buries last remains of victims of Nazi medical mistreatment" newspaper national post. may 9, 2012.
↑  "Nazi War Crimes Trials:Ravensbrück Trial"
↑  "The Murder of Unproductive Persons"
↑  "Mauthausen: Killing Operations"
רמי בנסבאיני

אמיר סלמאן רמי בנסבאיני (בערבית: أمير سلمان رامي بنسبعيني; נולד ב־16 באפריל 1995) הוא כדורגלן אלג'יראי המשחק בעמדת המגן השמאלי או המרכזי במועדון בורוסיה דורטמונד מהבונדסליגה ובנבחרת אלג'יריה.
קריירת מועדונים > פאראדו AC

בנסבאיני הצטרף לקבוצת הנוער של המועדון בשנת 2008. בשנת 2013 רשם את הופעת הבכורה שלו במדי הקבוצה הבוגרת.
בקיץ 2013 ערך אימונים בקבוצה הפורטוגלית פורטו, ואז התאמן גם עם קבוצת הפרמייר ליג ארסנל, שם שיחק בשני משחקי ידידות לבני 21 ומטה.
ביוני 2014 הושאל לעונה לקבוצה לירס (אנ') מליגת העל הבלגית. הופעת הבכורה שלו נערכה ב־3 באוגוסט במשחק ליגה נגד קלאב ברוז', אז עלה בדקה ה־94. בעונה זו רשם 23 הופעות ושער במדי הקבוצה, ובסיומה ירד המועדון לליגה השנייה.
ביוני 2015 הושאל פעם נוספת, הפעם למונפלייה מליג 1 למשך עונת 2015/2016. בעונה זו רשם 22 הופעות ושני שערים.
קריירת מועדונים > סטאד רן

ב־5 ביוני 2016 חתם בנסבאיני על חוזה לארבע שנים במועדון הצרפתי. המגן רשם 79 הופעות ושער במדי הקבוצה.
קריירת מועדונים > בורוסיה מנשנגלדבך

ב־14 באוגוסט 2019 חתם על חוזה למשך ארבע שנים במועדון הגרמני, תמורת 8 מיליון אירו. הוא ערך את הופעת הבכורה שלו במדי הקבוצה כשפתח בהרכב נגד פ.צ. קלן במשחק בונדסליגה. ב־10 בנובמבר כבש בנסבאיני את שער הבכורה שלו לזכות המועדון, נגד ורדר ברמן, אך באותו משחק גם הורחק. ב־7 בדצמבר 2019 כבש צמד בניצחון 2–1 על אלופת הליגה באיירן מינכן.
באפריל 2023 הודיע המנהל הספורטיבי של המועדון כי בנסבאיני בחר שלא לחדש את חוזהו ולכן יעזוב את המועדון בסיום אותה עונה.
בסך הכול רשם בנסבאיני 95 הופעות ו־19 שערים במדי הקבוצה.
קריירת מועדונים > בורוסיה דורטמונד

ב־5 ביוני 2023 חתם השחקן על חוזה למשך ארבע שנים במועדון. ב־12 באוגוסט ערך את הופעתו הראשונה במדי הקבוצה בניצחון 1–6 נגד שוט מיינץ (אנ') מהליגה הרביעית במסגרת הגביע הגרמני.
קריירה בין־לאומית

בנובמבר 2015 זומן בנסבאיני לראשונה לסגל הנבחרת הבוגרת של אלג'יריה למשחקים מול טנזניה במסגרת מוקדמות מונדיאל 2018.
את השער הראשון בנבחרת כבש ב־1 ביוני 2018 מול כף ורדה במשחק ידידות.
בדצמבר 2023 נבחר לסגל הנבחרת לטורניר גביע אפריקה לאומות 2023.